9. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ, ΕΡΓ ΑΣΙΑΣ, ΔΗΜΟΣΙΩΝ ΕΡΓΩΝ ΚΑΙ  ΕΜΠΟΡΙΟΥ Αριθ. 22399/1940 της 10/25 Απρ. 1953 (ΦΕΚ. Β΄ 100) Περί τροποποιήσεως των περί Κ.Α.Φ. ισχυουσών διατάξεων. Έχοντες υπ’ όψιν: 1)Τας διατάξεις του Νόμ. 19/1944 «περί εξουσιοδοτήσεως του Υπουργού των Οικονομικών όπως προβαίνη εις τροποποίησιν των φορολογικών συντελεστών». 2)Τας διατάξεις του άρθρ. 11 του Κωδ. Νόμ. 5167/1932 «περί ρυθμίσεως των εις τους Λιμένας Φορτ/κων Εργασιών» ως ετροποποιήθη και συνεπληρώθη δια του άρθρ. 6 του Ν.Δ. 1254/1949. 3)Τας διατάξεις της παρ. 3 του άρθρ. 3 του Α.Ν. 381/1936. 4)Την εκ της εγκαταστάσεως μηχανικών μέσων φορτοεκφορτώσεως εις τους διαφόρους λιμένας του Κράτους προκύπτουσαν ανάγκην απομακρύνσεως των συνεπεία της εγκαταστάσεως ταύτης, αχρηστευομένων εργατών φορ/των αποφασίζομεν: Προς αντιμετώπισιν του ανακύψαντος ζητήματος της αποζημιώσεως των Λιμενεργατών, των αχρηστευομένων εκ της εγκαταστάσεως εις τους Λιμένας του Κράτους μηχανικών μέσων φορ/σεως σίτου (Σιλό) ορίζομεν τα ακόλουθα: 1.Αυξάνομεν τους δυνάμει της υπ’ αριθ. 35940/1946 κοινής αποφάσεως των Υπουργών Οικονομικών και Εργασίας θεσπισθέντας υπέρ των Κεφαλαίων αποζημιώσεως φορ/των (Κ.Α.Φ.) Λιμένων και Ξηράς πόρους όσον αφορά τα Κ.Α.Φ. Λιμένων ως κάτωθι: α)Από ποσοστού 4% εις ποσοστόν 5%, επί των εκάστοτε εισπραττομένων νομίμων εργατικών δικαιωμάτων, ως επαύξησιν των τιμολογίων φορ/σεων ενσωματουμένην προς αυτά, βαρύνουσαν τον οιονδήποτε φορτωτήν ή παραλήπτην του εμπορεύματος ή είδους. β)Από ποσοστού 2% εις ποσοστόν 3% επί των εκάστοτε εισπραττομένων νομίμων εργατικών δικαιωμάτων, ως κράτησις βαρύνουσα τους εργάτας φορτοεκφορτωτάς. 2.Όπου δια προγενεστέρων ειδικών αποφάσεων οι υπέρ Κ.Α.Φ. Λιμένων πόροι καθωρίσθησαν μέχρι τούδε εις τα δια της παρούσης οριζόμενα, ποσοστά ή ανωτέρα τούτων, το προϊόν ποσοστού 1% εκάστου των υποχρέων προορίζεται δια τον περί ον η παρούσα σκοπόν, κατά τα κατωτέρω οριζόμενα. 3.Επιβάλλομεν ειδικήν εισφοράν εκ δραχ. 500 εφ’ εκάστου τόννου σίτου προελεύσεως εξωτερικού ή εσωτερικού, εκφορτωνόμενον εις τον Λιμένα Πειραιώς και Όρμον Κερατσινίου, δια μηχανικών μέσων (Σιλό) του Οργανισμού Λιμένος ή των Κυλινδρομύλων. Η εν λόγω ειδική εισφορά βαρύνει τον υπόχρεον προς καταβολήν των δικαιωμάτων εκφορτώσεως σίτου δια των μηχανικών τούτων μέσων (Σιλό). 20.Η.α.9 Φορτοεκφορτώσεις 4.Το προϊόν των υπό των παρ. 1 και 2 της παρούσης οριζομένων αυξήσεων, εισπράττεται μερίμνη των οργάνων των Κεφαλαίων Αποζημιώσεως Φορτ/των (Κ.Α.Φ.) Λιμένων και κατατίθεται υπό ίδιον λογαριασμόν παρά τη Τραπέζη παρ’ η ευρίσκονται κατατεθειμένα τα αποθεματικά αυτών. Το προϊόν της υπό της παρ. 3 της παρούσης οριζομένης ειδικής εισφοράς συνεισπράττεται παρά του Οργανισμού Λιμένος (Ο.Λ.Π.) μετά των τιμολογίων αυτού και τηρείται υπό ίδιον λογαριασμόν. 5.Δια Νόμου θέλουσιν ορισθή τα της αποδόσεως και διαθέσεως των κατά τας προηγουμένας παραγράφους συγκεντρουμένων χρηματικών ποσών, προς επίτευξιν του δια της παρούσης επιδιωκομένου σκοπού. 